*262. számú előterjesztés*

*a Napsugár Nyugdíjas Egyesület 2020. évi támogatási összegének felhasználása*

|  |
| --- |
| **Előterjesztő:** Dr. Bozsolik Róbert polgármester**Készítette**: Diószeginé Halász Orsolya szociális ügyintéző**Törvényességi ellenőrzést végezte:** Kondriczné dr. Varga Erzsébet jegyző |

**Tisztelt Képviselő- testület!**

A Bátaszéki Napsugár Nyugdíjas Egyesület jelezte önkormányzatunknak, hogy a kialakult járványügyi helyzetre tekintettel egyesületük részére megállapított 250.000.-ft támogatási összegből az idei évben 107.000.-ft-ot már nem tudtak felhasználni és kérik, hogy a fennmaradó összeg a 2021 évben kerülhessen felhasználásra.

Javasoljuk az alábbi határozati javaslat elfogadását.

**Határozati javaslat:**

**a Bátaszéki Napsugár Nyugdíja Egyesület támogatási összegének felhasználási módosítása**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

a) a Bátaszéki Napsugár Nyugdíjas Egyesülettel megkötött 2020/25. számú támogatási szerződés módosítását, - mely szerint a megállapított 250.000.-Ft. támogatásból a 2020. évben fel nem használt 107.000.-forintot 2021. december 31-ig használjanak fel – jóváhagyja,

b) felhatalmazza a polgármestert a támogatási szerződés módosítás aláírására.

*Határidő:* 2020. december 21.

*Felelős:* Dr. Bozsolik Róbert polgármester

(szerződés aláírásáért)

*Határozatról értesül:* BátaszékiKÖH pénzügyi iroda

 Bátaszéki Napsugár Nyugdíjas Egyesület

**Támogatási szerződés I. módosítása**

amely létrejött egyrészről

**Bátaszék Város Önkormányzata** (7140 Bátaszék, Szabadság u. 4. képviseli: dr. Bozsolik Róbert polgármester), a továbbiakban **Támogató**

másrészről

**Bátaszéki „Napsugár” Nyugdíjas Egylet** (székhely: 7140 Bátaszék, Szent István tér 7., adószám: 18859177-1-17, képviseli: Mikóczi Jánosné), továbbiakban **Támogatott**

a továbbiakban együtt: Szerződő Felek között az alulírott napon és helyen, az alábbi feltételekkel:

1. Szerződő Felek 2020. május 6-án 2020/25. számon támogatási szerződést kötöttek, melyet az alábbiak szerint módosítanak:
2. Az eredeti támogatási szerződés 1. pontját az alábbi rendelkezéssel egészíti ki ***(kiegészítés vastag, dőlt betűvel)***:

„1. Támogató *Bátaszék Város Önkormányzat Képviselő-testületének 104/2020 (IV.29.) számú önkormányzati határozata* alapján Támogatott részére **250.000,- Ft, azaz Kettőszázötvenezer forint** vissza nem térítendő támogatást biztosít az önkormányzat 2020. évi költségvetése terhére, rendezvények költségeire, színházlátogatás útiköltségének, Adventi ünneplés és karácsony költségeire, valamint működési költségek támogatására.

***Támogatott a megállapított 250.000.-Ft támogatásból a 2020. évben fel nem használt 107.000.-forintot 2021. december 31-ig használhatja fel.”***

1. Az eredeti támogatási szerződés módosítással nem érintett részei változatlan formában hatályban maradnak.

A jelen szerződést a Szerződő Felek képviselői együttes elolvasás és értelmezés után, mint akaratukkal mindenben megegyezőt írták alá.

Bátaszék, 2020. december

…………………………….. ……………………………

 Támogató Támogatott

**Bátaszék Város Önkormányzata Bátaszéki „Napsugár” Nyugdíjas Egylet**

 Dr. Bozsolik Róbert Mikóczi Jánosné

 polgármester

Jogi ellenjegyzés:

…………………………….

Kondriczné dr. Varga Erzsébet

 jegyző

Pénzügyi ellenjegyzés:

…………………………….

Nagyné Gyura Györgyi

pénzügyi irodavezető